***4. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2020. július 13. napjára összehívott***

***rendes nyílt ülésére***

***Előterjesztés címe és tárgya:*** *Bodmér Község Önkormányzata 2019. évi belső ellenőrzési tevékenységről szóló jelentés elfogadásáról*

***Tárgykört rendező jogszabály:***

*- az államháztartásról szóló 2011. évi CXCV törvény*

*- Magyarország helyi önkormányzatairól szóló 2011. évi CLXXXIX. törvény*

*- az államháztartásról szóló törvény végrehajtásáról szóló 368/2011. (XII. 31.)*

 *Kormányrendelet*

*- a költségvetési szervek belső kontrollrendszeréről és belső ellenőrzéséről szóló*

 *370/2011. (XII. 31.) Korm. rendelet*

***Előterjesztő: Dr. Sisa András jegyző***

***Az előterjesztést készítette: Ádámné Bacsó Erika***

***Tisztelt Képviselő-testület!***

*Magyarország helyi önkormányzatairól szóló 2011. évi CLXXXIX. törvény vonatkozó rendelkezései szerint:*

*„119. § (3) A jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.*

*(4) A jegyző köteles gondoskodni – a belső kontrollrendszeren belül – a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.*

*(5) A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.*

*(6) A helyi önkormányzat és költségvetési szervei belső ellenőrzésére vonatkozó részletes szabályokat jogszabály tartalmazza.”*

*A költségvetési szervek belső kontrollrendszeréről és belső ellenőrzéséről 370/2011. (XII. 31.) Korm. rendelet alapján:*

 *49. § (3a)**[112](http://njt.hu/cgi_bin/njt_doc.cgi?docid=143099.363307" \l "foot112) A jegyző a tárgyévre vonatkozó éves ellenőrzési jelentést, valamint a helyi önkormányzat által alapított költségvetési szervek éves ellenőrzési jelentései alapján készített éves összefoglaló ellenőrzési jelentést – a tárgyévet követően, legkésőbb a zárszámadási rendelet elfogadásáig – a képviselő-testület elé terjeszti jóváhagyásra.*

*Az önkormányzat 2019. évi ellenőrzési tervében a helyi önkormányzati adózással kapcsolatos feladatok ellenőrzését hagyta jóvá a Képviselő-testület. Az ellenőrzés Bodmér Község Önkormányzata iparűzési adó, gépjárműadó megállapítására, kivetésére, befizetések nyilvántartására valamint a hátralékok kezelésével kapcsolatos adóügyi előadó munkájára és feladatellátására, valamint az önkormányzatra háruló feladatok ellátására irányult.*

*Bodmér Község Önkormányzatánál a belső ellenőrzési feladatokat 2019. évben a Csákvári Közös Önkormányzati Hivatallal kötött megbízási szerződés alapján Kiss István belső ellenőr látta el. A Képviselő-testület által a 2019. évre meghatározott belső ellenőrzési feladatokat a belső ellenőr teljesítette és arról megküldte a jegyző részére a belső ellenőrzési jelentését.*

*A belső ellenőrzés kiemelt jelentőségűnek minősülő, hiányosságokat feltáró megállapításokat a Csákvári Közös Önkormányzati Hivatal Bodmér Község Önkormányzatának iparűzési és gépjárműadókkal kapcsolatos munkájával összefüggésben nem tett. Megállapította, hogy 2019. évben a Bodmér község adóügyeivel foglalkozó dolgozó munkába állása óta fokozott intézkedések történtek mindkét adónem határidőre történő behajtása érdekében, melynek hatására az esedékes kintlévőségek összegei csökkentek.*

*Az ellenőrzés megállapításai intézkedési terv készítését nem indokolták.*

*Kérem, hogy a mellékelt belső ellenőrzési jelentést elfogadni szíveskedjenek.*

*Bodmér, 2020. június 30.*

***Dr. Sisa András***

 *jegyző*

***Határozati javaslat:***

***Bodmér Község Önkormányzata Képviselő- testületének***

***/2020. (VII. 13.) számú határozata***

***Bodmér Község Önkormányzata 2019. évi belső ellenőrzési tevékenységről szóló jelentés elfogadásáról***

*Bodmér Község Önkormányzata Képviselő-testülete úgy határoz, hogy a 2019. évi belső ellenőrzési tevékenységről szóló jelentést az előterjesztés 1. melléklete szerinti tartalommal elfogadja azzal, hogy intézkedési terv készítését a jelentés nem írta elő.*

 ***Határidő:*** *2020. július 17.*

 ***Felelős:*** *jegyző*